Title: ระเบียบกระทรวงมหาดไทย ว่าด้วยใบสมัครรับเลือกตั้งและบัตรเลือกตั้งสมาชิกสภาเทศบาลหรือนายกรัฐมนตรี พ.ศ. 2543

ระเบียบกระทรวงมหาดไทย

ระเบียบกระทรวงมหาดไทย
ว่าด้วยใบสมัครรับเลือกตั้งและบัตรเลือกตั้ง
สมาชิกสภาเทศบาลหรือนายกเทศมนตรี
พ.ศ.
๒๕๔๓
-------------

                        อาศัยอำนาจตามความในมาตรา
๗๗ แห่งพระราชบัญญัติเทศบาล พ.ศ. ๒๔๙๖ 
และมาตรา ๒๓ วรรคห้า แห่งพระราชบัญญัติเทศบาล (ฉบับที่ ๑๑)
พ.ศ. ๒๕๔๓ รัฐมนตรีว่าการ
กระทรวงมหาดไทย จึงออกระเบียบดังต่อไปนี้
                        ข้อ
๑  ระเบียบนี้เรียกว่า
"ระเบียบกระทรวงมหาดไทยว่าด้วยใบสมัคร
รับเลือกตั้งและบัตรเลือกตั้งสมาชิกสภาเทศบาลหรือนายกเทศมนตรี
พ.ศ. ๒๕๔๓"
                        ข้อ
๒ 
ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษา
เป็นต้นไป
                        ข้อ
๓ 
ใบสมัครรับเลือกตั้งและบัตรเลือกตั้งสมาชิกสภาเทศบาลให้เป็นไปตาม
กฎหมายว่าด้วยการเลือกตั้งสมาชิกสภาเทศบาลและระเบียบว่าด้วยการเลือกตั้งสมาชิกสภา
เทศบาล
                        ข้อ
๔ 
ใบสมัครรับเลือกตั้งเป็นนายกเทศมนตรี (น.ท. ๑) ให้เป็นไปตามแบบ
ตัวอย่างใบสมัครท้ายระเบียบนี้
                        ข้อ
๕ 
บัตรเลือกตั้งนายกเทศมนตรีให้ใช้กระดาษสีขาว ขนาดกว้าง ยาว 
ตามความจำเป็นเมื่อพับแล้วมีขนาดกว้างประมาณสิบสี่เซนติเมตร
ด้านหน้ามีแถบสีและมี
ตราครุฑ กับมีข้อความว่า
"บัตรเลือกตั้งนายกเทศมนตรี" และมีตราประจำเทศบาลประทับ
พร้อมกับมีหมายเลขเรียงตามลำดับต่อท้ายข้อความ
"บัตรเลขที่"
                        ด้านในของบัตรตอนบนมีข้อความว่า
"ให้ทำเครื่องหมายกากบาท (เช่น X)
จำนวนเครื่องหมายเดียว" ใน
"ช่องทำเครื่องหมาย" นี้ และลูกศรชี้ตรงช่องทำเครื่องหมาย
                        ต่อลงไปให้แบ่งช่องเป็นสองช่อง
ช่องที่หนึ่งมีข้อความว่า "เครื่องหมายประจำตัว
ผู้สมัคร" ช่องที่สองมีข้อความว่า
"ช่องทำเครื่องหมาย"
                        ถัดลงไปให้แบ่งออกเป็นสามช่อง
ช่องที่หนึ่งมีจุดเครื่องหมายบนพื้นสีเข้มเรียง
ลำดับลงไป
ช่องที่สองมีเลขเครื่องหมายบนพื้นสีเข้มเรียงลำดับลงไปตรงกับจำนวนจุด ช่องที่สาม
ปล่อยว่างไว้สำหรับทำเครื่องหมาย มีเส้นคั่นระหว่างเครื่องหมายประจำตัวผู้สมัคร
                        จำนวนเครื่องหมายประจำตัวผู้สมัครแถวแรก
ให้มีได้ไม่เกินยี่สิบเครื่องหมาย
ในกรณีจำเป็นต้องมีเกินยี่สิบเครื่องหมายให้เพิ่มเครื่องหมายประจำตัวผู้สมัครแถวต่อ
ๆ ไป
ทางขวามือของบัตร
แต่เครื่องหมายประจำตัวผู้สมัครที่เพิ่มแถวหนึ่ง ๆ จะมีได้ไม่เกินสามสิบ
เครื่องหมาย ทั้งนี้
ตามตัวอย่างบัตรเลือกตั้งท้ายระเบียบนี้
                        ข้อ
๖ 
บัตรเลือกตั้งตัวอย่างให้มีขนาดและลักษณะตามที่กำหนดไว้ในข้อ ๕
แต่ให้ใช้กระดาษสี
                        ข้อ
๗ 
ให้ปลัดกระทรวงมหาดไทยรักษาการตามระเบียบนี้

                                                            ประกาศ  ณ 
วันที่ ๑๖ พฤษภาคม พ.ศ. ๒๕๔๓

ชำนิ  ศักดิเศรษฐ์
                                                                 รัฐมนตรีช่วยว่าการ ฯ
รักษาราชการแทน

รัฐมนตรีว่าการกระทรวงมหาดไทย
[ดูข้อมูลจากภาพกฎหมาย]

[รก. ๒๕๔๓/พ๔๖ ง/๔/๑๖ พฤษภาคม ๒๕๔๓]